આમ તો ડેઇલી આપણે કોઈને કામ માટે ગૂગલનો સહારો લેતાં જ હોઈએ છીએ ત્યારે ગૂગલનો રોજ મનોમન આભાર આપતાં હોઈએ છીએ. દુનિયાની કોઈ પણ વસ્તુ કે માહિતીને તમારી સમક્ષ એક ક્લિકે હાજર કરી દેતું ગૂગલ જો કુદરતી આફતમાં ફસાયેલા તમારા સ્વજનની માહિતી કે ઓળખ કરી આપે તો તેને ગૂગલ દેવતા કહેવું જ રહ્યું. તો પછી ખરેખરમાં ગૂગલે કંઈક આવી જ પહેલી કરી છે અને પોતાની લોકપ્રિયતાનો ઉપયોગ કરીને લોકો માટે જ સેવા કરવાનું નક્કી કર્યું છે. આથી જ ગૂગલે ઉત્તરાખંડમાં આવેલા પૂરપ્રકોપમાં જે લોકો ફસાયેલા તેમ જ લાપતા છે તેમની ઓળખ કે જાણકારી મેળવવા માટે એક અલાયદી ‘Person Finder’ http://google.org/personfinder/2013-uttrakhand-floods નામની સર્વિસ ભારતમાં શરૂ કરી છે. જેમાં જે-તે વ્યક્તિને તેના સ્વજનો વિશેની માહિતી પોસ્ટ કે સર્ચ કરવામાં મદદરૂપ બને છે. દર કલાકે લગભગ 100 લોકોની માહિતી અપલોડ થતાં અત્યાર સુધીમાં લગભગ 2200 લોકોનો ડેટાબેઝ થઈ ગયો છે.